open-index/open-wikipedia-markdown huggingface dataset:
Hello Kitty

**Hello Kitty** (jap. , *Harō kiti*) is a fiktive Figua vo da japanischen Firma Sanrio, dafundn vo da Designerin Yuko Shimizu. Auf Boarisch hoasst *Hello Kitty* oafoch „Hallo Katzal“. De Figua is a kloans weiß Katzal, a Weiwal, mit ana roudn Schleifn am linkn Oahwaschl. Hello Kitty is in de letztn Joar zum Kult woan.

Da Nom kimmt vo oana vo de Katzal ausm Buach "Alice hinta de Spiagln" vom Lewis Caroll.

## Produkte

De Zuigruppm fia Hello-Kitty-Produkte woan zeascht amoi nua junge Diandl. Oba nochdem Stars wia z. B. Madonna, Paris Hilton und Cameron Diaz Hello-Kitty entdeckt ham, gibts den Produkte aa fia Weiwaleit in jedm Oita. De Produktpalettn geht vo Puppm, Toschna, Handy, T-Shirts bis zum Lemsmiddl.

Heit gibts ebba 22.000 vaschiedne Hello-Kitty-Produktt.

## Vibrator-Affär

1997 hod a offiziella Lizenznehma vo Hello Kitty vo Sanrios, de Firma Genyo Co. Ltd., a "vibriarends Schuitamassagegerät" aufn Moarkt brocht. Vatriem is des iwa Spuiwoarngschäft und iwa Restaurants woan. Ebba 1999 san Videos im Internetz auftaucht, de wo des Produkt ois Sexspuizeig (Vibrator) doargstejt ham. Im Handumdraan is des zum Kuitspuizeig fia Eawoxane woan. Sanrio hod des zwoa mitgriagt, hod owa nix dageng mocha kena, wei de Lizenz korrekt woa und des Produkt vo Sanrio sejm freigem woan is.

Aa Sanrio is de Gschicht boid afgfoin, hod oba ned vui dagegn doa kennan. Des Abbarad is vo Sanrio nemli sejba freigem woan, und damid woas a offiziejs Hello-Kitty-Klumpat. Aussadem hod si Genyo gaunz zaach an da teian Lizenz aughoidn. 
Eascht 2004 wia de Firma Genyo in a Finanzaffär vawicklt und da President vahoft woan is hod Sanrio de Lizenz zruckziang kena. Inzwischn gibts den Vibrator owa wieda.

## Kritik: Beses Katzal
Im Roman „Hello Kitty muss sterben“ kritisiad de Autorin Angela S. Choi an Vaniadlichungswohn vo da Prosecco-Generation.

## Beleg


## Literatua

* Ken Belson, Brian Bremner: *Hello Kitty: The remarkable story of Sanrio and the billion dollar feline phenomenon*, Wiley & Sons 2004, ISBN 0-470-82094-2

## Im Netz

* Europa-Hello-Kitty-Hoamseitn 
* Sanrio Town 
* US-Hello-Kitty-Hoamseitn
Dominikus

Da **Dominikus** (* uma 1170 in Caleruega bei Burgos, Kastilien; † 6. August 1221 in Bologna; geborn ois *Domingo de Guzmán*) is a Heiliga und is da Gründa vom Dominikanaordn gwesn.

Im Jahr 1234 is da Dominikus heiliggsprocha worn, und er guit ois Schutzpatron vo de Astronomen, de Wissnschaftlan, de foisch Oklagtn, da Dominikanischn Republik und de Städtn Bologna, Madrid und Córdoba.
The Rounder Girls

**The Rounder Girls** san a Weana Band, de wos si aus drei Sängarinnen zaumsetzt: Tini Kainrath (aus Wean), Kim Cooper (aus New York) und Lynne Kieran (aus London).

De Band gibts seit 1993. Do haums ban *Eurovision Song Contest 2000* Östareich vadredn. Mit "All to You" haums an 14. Plotz gschofft.

De *Rounder Girls* pfleng aa de Weana Dudla-Tradition.

Am 8.Dezemba 2013 is leider Lynne Kieran unwerwoated vastuam.

## Diskographie
### Oibn
* 1996: The Rounder Girls Live
* 1998: Ain't No Mountain High Enough
* 1999: Songs from the Film and Others
* 2000: All to You
* 2001: La dolce vita (Sweet Life)
* 2002: Unwrapped Around Christmas
* 2005: Love the Skin You’re In
* 2009: Global Kryner versus the Rounder Girls

## Im Netz
* Offiziölle Netzseitn

## Beleg
Ignatius vo Antiochia

Da **Ignatius vo Antiochia** (* uma 35 od. 50; † spätestns 117 in Rom) is a Heiliga und is Bischof vo Antiochia gwesn. Iwa sei Lebm is net vui bekannt; de meistn Informationen dariba stamma aus da Kirchngschicht vom Eusebius vo Caesarea.

Vo Ignatius san siebm Briafe erhoitn, de an de christliche Gmeindn in Rom und in verschiednen Ortn in Kleinasien adressiat san. Diese Briafe wern ois echt anerkannt und san wichtige Quelln fürs Christntum am Amfang vom 2. Joahundat.
Sepp Maier

Da **Maier Sepp** (eig. *Josef Dieter Maier*; * 28. Feba 1944 in Metten, Niedabayern) is a ehemaliga boarischa Fuaßballa, da ois Torwart gspuit hot.

Nochdem er in da Jugndmannschaft vom TSV Haar ogfanga hot, is a im Jahr 1959 zum FC Bayern Minga ganga. Im Jahr 1962 is er dort in de easchte Mannschaft einekumma und is aa glei Stammtorwart worn. Er is sei ganze Karriere lang beim FC Bayern bliebm. Mim FC Bayern is a viamoi Moasta und viamoi Bokalsiega worn und hot 1967 an Bokal da Bokalsiega und vo 1972 bis 1974 aa no dreimoi hinterananda an Europabokal (heindzutogs UEFA Champions League) gwunga. Vo 1966 bis 1979 hod a 442 Bundesligaspui hinterananda gmocht, des is no heind a Rekord in da Bundesliga.

Außadem hod a fia de deitsche Fuaßboi-Nationalmoschoft gspuit, mit dea wo a 1972 Eiropamoasta und 1974 Wejdmoasta worn is. 1966 bei der Wejdmoastaschaft in England is a aa scho dabei gwen, hat aba ned gspuit, aba bei WM 1970 hod a scho olle Spui gmacht. 1976 is a mit da Nationalmoschoft nomoi ins Endspui vo da Eiropamoastaschaft kumma, des hams aba im Eifmetaschiaßn valorn. 1978 hod a aa no bei der WM in Argentien gspuit.

1979 hod er dann an Autounfoi ghabt und hod mim Fußboispuin aafhern miassn.

## Biacha vom Sepp
* *Meine Torwartschule. Tips und Tricks des Nationaltorwarts*, Heyne, 1979
* *Ich bin doch kein Tor*, Hamburg, Hoffmann und Campe, 1980
* *Das Torwartbuch*, Hamburg, Hoffmann und Campe, 1984
* *Super-Torwart-Training*, Niedernhausen/Ts., Falken, 1990
* *Mit Spaß zum Erfolg*, Pfaffenweiler, Wero Press, 1990
* *Wer mit dem Ball tanzt...*, Hamburg/Wien, Europa Verlag, Mai 2000

## Im Netz

* 
* Josef Maier auf Fussballdaten.de
* De Hoamseitn vom Sepp Maier
* Torwarttipps vom Sepp Maier mit Forum
Dirk Nowitzki

Da **Dirk Werner Nowitzki** (* 19. Juni 1978 in Wiazburg) is a fränkischa Basketboispuia, dea wo seit 1998 fia de Dallas Mavericks, an Vaein in da amerikanischn NBA (National Basketball Association), spuit. Ea is aa a wichtiga Spuia in da deitschn Nationalmoschoft.

Im Joar 2011 hod da Nowitzki ois easchta deitscha Basketboispuia de NBA-Moastaschaft gwuna. Aussadem hoda im sejm Joar in *NBA Finals MVP Award* gwuna, de Auszoachnung ois wertvoista Spuia vo da Finalserie.

## Im Netz
* Profil af da Hoamseitn vo da NBA
* Dirk Nowitzki Foundation
Marmorkuchen

A **Marmorkuchen** wiad aus Riahdaag gmocht. A Teu vom Daag wiad mit Gaugau gfeabt und mitm aundan Teu a wengal vamischt. So entsteht a Musta, des wos an Marmor eainnan duat.

Marmorkuchen wiad in da Regl entweda in Guglhupf-, Kraunz- oda Kostnfuam aussabochn. Es gibt eam in vü vaschiedanen Zuabereitungs-Variantn.

## Literatua
*
* Dr. Oetker: *1000 Landfrauenrezepte*. Valog Dr. Oetker, 2011. ISBN 978-3767009998

## Im Netz

* Marble Cake auf foodtimeline.org
Erzbistum Freiburg

As **Erzbistum Freiburg** (lat.: *Archidioecesis Friburgensis*) is a Erzbistum im Siidwestn vo Deitschland, is Metropolitansitz vo da Kirchnprovinz Freiburg und wor vo 2003-2013 unta da Leitung vom Erzbischof Robert Zollitsch gstondn. Am 30.&nbsp;Mai 2014 wurde Stephan Burger zum Erzbischof im Erzbistum Freiburg ernannt. Die Weihe fand am 29. Juni 2014 im Freiburger Münster stodd. Des Erzbistum Freiburg is mid 2.023.022 Katholiken (Stand: 31. Dezember 2008) im Diezesangebiet des zwoatgreßte Bistum Deitschlands (hinta dem Erzbistum Köln). De Kathedraikiach is as Münsta in Freiburg.

## Geografie
### Organisation
De Diezese umfosst 26 Dekanate:
* Dekanat Acher-Renchtal
* Dekanat Baden-Baden
* Dekanat Breisach-Neuenburg
* Dekanat Bruchsal
* Dekanat Endingen-Waldkirch
* Dekanat Freiburg
* Dekanat Hegau
* Dekanat Heidelberg-Weinheim
* Dekanat Karlsruhe
* Dekanat Konstanz
* Dekanat Kraichgau
* Dekanat Lahr
* Dekanat Linzgau
* Dekanat Mannheim
* Dekanat Mosbach-Buchen
* Dekanat Neustadt
* Dekanat Offenburg-Kinzigtal
* Dekanat Pforzheim
* Dekanat Rastatt
* Dekanat Schwarzwald-Baar
* Dekanat Sigmaringen-Meßkirch
* Dekanat Tauberbischofsheim
* Dekanat Waldshut
* Dekanat Wiesental
* Dekanat Wiesloch
* Dekanat Zollern

### Nochboadiezesn
Nochboadiezesn im Uahzoagasinn im Noadn ofongnd san Bistum Mainz, Bistum Wiazburg, Diezese Rottenburg-Stuagart, Bistum Chur, Bistum Basel, Erzbistum Straßburg und Bistum Speyer.

## Literatua
* Erzbischöfliches Ordinariat Freiburg i.&nbsp;Br. (Hrsg.): *Realschematismus der Erzdiözese Freiburg*. Karlsruhe 2001
* Christoph Schmider: *Die Freiburger Bischöfe: 175&nbsp;Jahre Erzbistum Freiburg. Eine Geschichte in Lebensbildern. * Freiburg i.&nbsp;Br.: Herder Verlag, 2002. ISBN 3-451-27847-2.
* Heribert Smolinsky (Hrsg.): *Geschichte der Erzdiözese Freiburg. Band 1. Von der Gründung bis 1918.* Herder Verlag, Freiburg i.&nbsp;Br. 2008. ISBN 978-3-451-28619-3
* Richard Zahlten (Hrsg.): *Die Ermordeten. Die Gedenktafel der Erzdiözese Freiburg für die verfolgten Priester (1933 bis 1945) in Maria Lindenberg, nahe St. Peter, Schwarzwald*. Dold-Verlag, Vöhrenbach 1998. ISBN 3-927677-18-3.
* *Freiburger Diözesan-Archiv. Zeitschrift des Kirchengeschichtlichen Vereins für Geschichte, Christliche Kunst, Altertums- und Literaturkunde des Erzbistums Freiburg mit Berücksichtigung der angrenzenden Bistümer*, 1865–heute

## Im Netz

* Erzbistum Freiburg
* Eintrag auf ''catholic-hierarchy.org'' (englisch)

## Beleg
Kirchnprovinz Freiburg

De **Kirchnprovinz Freiburg** is a Kirchnprovinz, de s ganze Land Badn-Württmberg umfasst, oba aa s Bistum Mainz, des teils in Hessn und teils in Rheinland-Pfoiz liegt. Da Metropolitansitz is s Erzbistum Freiburg, und da Metropolit is foiglich seit 2003 da Erzbischof Robert Zollitsch.

## Bistüma
De Kirchnprovinz Freiburg umfasst de foignden Bistüma:
* **[[Erzbistum Freiburg]] (''Metropolitanbistum'')**
* Bistum Rottnburg-Stuggart
* Bistum Mainz
Erzbistum Köln

'S **Erzbistum Köln** (lat.: *Archidioecesis Coloniensis*) is a Erzbistum im Westn vo Deitschland, is Metropolitansitz vo da Kirchnprovinz Köln und wor vo 1989 bis 2014 unta da Leitung vo Erzbischof Joachim Meisner. De Kathedralkirch is da Dom in Köln.

Seitm 20.&nbsp;Septemba 2014 is da bisherige Erzbischof von Berlin, Rainer Maria Kardinal Woelki, Erzbischof vo Köln.

## Netzverweis

* Hoamseitn vom Erzbistum Köln
Kirchnprovinz Köln

De **Kirchnprovinz Köln** is a Kirchnprovinz, de im Westn vo Deitschland liegt und Teile vo Nordrhein-Westfalen, Rheinland-Pfoiz, Saarland, Hessn und Niedasachsn umfasst. Da Metropolitansitz is s Erzbistum Köln, und da Metropolit is foiglich seit 1989 da Erzbischof Joachim Meisner.

## Bistüma
De Kirchnprovinz Köln umfasst de foignden Bistüma:
* **[[Erzbistum Köln]] (''Metropolitanbistum'')**
* Bistum Aachen
* Bistum Essen
* Bistum Limburg
* Bistum Münster
* Bistum Trier
Erzbistum Paderborn

Des **Erzbistum Paderborn** (lat.: *Archidioecesis Paderbornensis*) is a Erzbistum in Deitschland, des haptsechlich in Nordrhein-Westfalen liagt, oba aa Teie in Hessn und Niedasaxn hot. Es is da Metropolitansitz vo da Kirchnprovinz Paderborn und steht seit 2003 unta da Leitung vo Erzbischof Hans-Josef Becker. De Kathedroikirch is da Hohe Dom Ss. Maria, Liborius und Kilian in Paderborn.

## Im Netz
* Hoamseitn vom Erzbistum Paderborn

## Beleg
Kirchnprovinz Paderborn

De **Kirchnprovinz Paderborn** is a Kirchnprovinz, de uma in da Mittn vo Deitschland liegt. De dazuagherign Bistüma liegn in Teiln vo Nordrhein-Westfalen, Hessn, Niedasachsn, Thüringen, Sachsn-Anhalt, Brandnburg und Sachsn. Da Metropolitansitz is s Erzbistum Paderborn, und da Metropolit is foiglich seit 2003 da Erzbischof Hans-Josef Becker.

## Bistüma
De Kirchnprovinz Paderborn umfasst de foignden Bistüma:
* **[[Erzbistum Paderborn]] (''Metropolitanbistum'')**
* Bistum Erfurt
* Bistum Fulda
* Bistum Magdeburg
Fiakaliad

Des **Fiakaliad**, Originaltitl: **Wiener Fiakerlied**, is ans vau de berihmtastn Weanaliada.

Da Gustav Pick (1832–1921), a Vawaundta vaum Arthur Schnitzler, hod des Liad fia a Woitätigkeitsvaaunstoitung vau da Fiaschtin Metternich zum 100-jaarign Besteh vau da Weana Fiaka-Zunft 1885 komponiat und in Weanarisch gschriem. Vuatrogn wuan is bei dem Fest im Proda vaum Schauspüla und Sänga Alexander Girardi.

Des weanarischte vo olle Weanaliada, s Fiakaliad, is im "Drittn Reich" vabotn gwen, wei da Komponist und Texta Gustav Pick, wia vü aundare Vafossa vau Weanaliada, a Jud woa.

## Liadtext
Es gibt vaschiedane Textvariantn, de wos si in klaanan Details untascheidn. Da foigende Text orientiad si aun ana klassischn Version vaum Willi Forst.

:***1. Strophn***
:I fia zwa harbe Roppm,
:mei Zeigl steht am Grobm,
:a so wia de zwa troppn
:weans nau ned gseng hoid haum.
:A Peitschen, na des gibts ned, ui jessas nur ned schlogn,
:dos ollameiste wea ts ts, sonst zreissens ma in Wogn.

:Vom Laund- zum Lusthaus foar i in zwölf Minutn hi,
:mia springt kans drein ned in Galopp, 
:dos geht nua ollawei: tropp, tropp, tropp.
:Wanns nochhea so recht schiassn, do gspiar i s in mia drin,
:dass i de rechte Protzn hob, dass i Fiaka bin.

:A Kutscha kaun a jeda wean
:owa foahn, des kennans nua in Wean!

:***Refrain:***
:Mei Stoiz is i bin hoid a n echts Weana Kind,
:a Fiaka, so wia man ned olle Dog findt,
:mei Bluad is so lüftig und leicht wia da Wind,
:jo, i bin hoid an echts Weana Kind.

:***2. Strophn***
:Ois Bua woa ich ein Stoipage 
:beim Fiaschtn Esterház,
:Dea große Stoi voi Schimmen, 
:dos woa mei hexta Gspaß.
:I häd bei seina Duachlaucht a Reidknecht weadn soin,
:Mi oba hods Kutschian nua gfreit, I hob ned reidn woin.

:Da oide Fiascht woa nobel, a sönsnguada Herr,
:Oba mi hod de Livree geniat,
:Ui jessas hod mi de sekkiat,
:Wann i so steif am Bock sitz, min Pöz ois wiar a Bea,
:Jeds Schnurrboarthaarl wegrasiat, ois war i an Akteur.

:Zu so wos san mir ned gebuan,
:Drum bin ich a Fiaka wuan.

:***Refrain:***
:Mei Stoiz is i bin hoid a n echts Weana Kind,
:a Fiaka, so wia man ned olle Dog findt,
:mei Bluad is so lüftig und leicht wia da Wind,
:jo, i bin hoid an echts Weana Kind.

:usw.

## Interpretationen

Vaum Fiakaliad gibts unzöhlige Interpretationen: Vaum Alexander Girardi bis zum Peter Alexander, vaum Willi Forst bis zum Paul Hörbiger, vaum Hans Moser bis zum Hansi Niese. Aa da Friedrich Gulda hods gspüd. Es gibt aa Weana Jazz-Variantn, z. B. vau de *Jazzlegenden* (2005) und Weana Blues-Versionen, z. B. vaum Rainer Spechtl.

## Parodien
Vaum Fiakaliad gibt a gaunze Reih vau Parodien. Im Foigendn a poa Beispü:

:***A Weana Gammla***
:I bin a Weana Gammla
:De Hoa bis iban Krogn
:I steh auf kaane Schrammen
:I muass de Beatles haum
:*usw.*

:***Taxlaliad***
:*Vaum Franz Hoffmann::
:I hob an oidn Daimler,
:dos Zeigl steht am Grobm
:a so so Taxi-Kraxn
:weans ned leicht gseng haum.
:*usw.''

## Literatua
* 

## Beleg
Erzbistum Hamburg

'S **Erzbistum Hamburg** (lat.: *Archidioecesis Hamburgensis*) is a Erzbistum im Nordn vo Deitschland, des Hamburg und Schleswig-Holstein sowie Teile vo Mecklenburg-Vorpomman umfasst. Es is da Metropolitansitz vo da Kirchnprovinz Hamburg und steht seit 2003 unta da Leitung vo Erzbischof Werner Thissen. De Kathedralkirch is da Neie Mariendom in Hamburg.

## Im Netz
* Hoamseitn vom Erzbistum Hamburg
Kirchnprovinz Hamburg

De **Kirchnprovinz Hamburg** is a Kirchnprovinz, de im Nordn vo Deitschland liegt und flächnmäßig aa de greßte Kirchnprovinz vo ganz Deitschland is. Da Metropolitansitz is s Erzbistum Hamburg, und da Metropolit is foiglich seit 2003 da Erzbischof Werner Thissen.

## Bistüma
De Kirchnprovinz Hamburg umfasst de foignden Bistüma:
* **[[Erzbistum Hamburg]] (''Metropolitanbistum'')**
* Bistum Hildesheim
* Bistum Osnabrück
Abfalterer

**Abfalterer** isch a seltner Tiroler Schreibnåmen. Er isch déswégn intressant, weil er an ausgstórbme ålthoachtaitsche Wurzl håt, apholtra (*Apfelbaum*). Die Éndung -tra isch mit englisch tree verwåndt. In Sidtiról gip’s iber 100 Nåmenstréger, in Éschtreich ca. 70.

A Variante zu dén Nåmen isch Apfolterer.

**Nåmenstréger:**

* Hannes Apfolterer, éschtreichischer Komponischt, gepórn 1965.
Eisath

**Eisath** isch a Schreibnåmen in  Sidtiról. Es gip lei weanig Nåmensträger. Der Nåmen isch åber déswégn intressant, weil er zu die weanign Metronymika (Namen, dé auf an weiblichn Vórnamen zrugggeahn) in Tiról gheart. Er kimmp va Isolde (mittlhoachtaitsch Isot).

Weitre Metronymika in Tiról sein: Jaitner unt Jaider (va Judith), Kathrein, Agethle, Agetle, Hildgartner, Madlaner, unsicher sein  Theiner (va Christina), Burger (va Notburga / Wallburga), Ziller (Cecilia), ...
Morandell

Der Schreibnåmen **Morandell** isch haupsächlich in Sidtiról (ca. 580 Namensträger in Jåhr 2004) verproatet, weanig in Éstreich, Taitschlånt unt in der Schweiz.

Am meistn isch er in der Gemeinde Kåltern, wo er schón in Jåhr 1420 als ‚‚Morendel’’ aufscheint. Hait wert der Nåmen meistns af der erstn Silbe petónt. Wåhrscheinlich kimmp Morandell van Vornåmen Morand, plus an romanischn Verkleanerungssuffix ‚‚-ell’’; Morand isch in 14. Jåhrhundert als Ruafnåmen in Verwéndung gwésn.

Nåmensträger:

* Peter Paul Morandell, Måler
* Josef Valentin von Morandell-Westerhofen, Mitårbeiter van Andreas Hofer
Runggaldier

**Runggaldier** (seltner **Rungaldier**) isch a Schreibnåmen mit ladinischer Herkunft unt in Sidtiról ånzutréffn. Der Ursprung isch laut Experte K. Finsterwalder runcu (Rodung) + altivo (hoch gelegen). Der Nåmen wert mehr oder weaniger só glésn wia er gschriem isch unt af der erstn Silbe petónt.

Namensträger:

* Edmund Runggaldier (* 1946), éstreichischer Filosóf, Jesuit
* Elena Runggaldier (* 1990) Sidtiróler Skispringerin
Gustav Pick

**Gustav Pick** (* 10. Dezemba 1832 in Rechnitz, Burgenland, domois aa *Rohonc*, weu Ungarn; † 29. Aprü 1921 in Wean) woa a Musika und Komponist vo Weanaliadan. De meistn Texte hoda auf Weanarisch gschriem. Da Pick hod ans vau de de bekauntastn Weanaliada vafosst, s Fiakaliad.

Ois Sohn vau an jidischn Kaufmaun hoda sei Kindheit im jidischen Ghetto in Rechnitz vabrocht. Des woa im 19. Joahundat de gresste jidische Gemeinde in Südburgnlaund. In Rechniz haum domois fost 900 Judn glebt. Anno 1845 is de Famülie noch Wean zong. Do woar a Baunkbeamta und hod nembei Klaviauntaricht gnumma. Boid hoda aa zum Komponian aungfaungt. 1985 hoda zum hundatjaarign Besteh vau da Fiakazunft s Fiakaliad komponiat und is domit schlogoatig bekaunt wuan. De Weana Schrammeln haum des Liad zua inoffiziön Hymne vau Wean gmocht.

## Literatua

* 
* Elisabeth Th. Fritz, Helmut Kretschmer (Hrsg.): *Wien Musikgeschichte. Teil 1: Volksmusik und Wienerlied.* Bd. 6. Lit-Verlag, Wean 2006, ISBN 3-8258-8659-X.
* Neuwirth, Roland Josef Leopold, Hg.: Das Wienerlied. Wean: Paul Zolnay Valog 1999

## Im Netz
* Willi Forst: ''Wiener Fiakerlied''
* s Fiakaliad auf englisch
Erzbistum Berlin

'S **Erzbistum Berlin** (lat.: *Archidioecesis Berolinensis*) is a Erzbistum im Ostn vo Deitschland, des Berlin und Teile vo Brandnburg und Mecklenburg-Vorpomman umfasst. Es is da Metropolitansitz vo da Kirchnprovinz Berlin und steht seit 2011 unta da Leitung vo Erzbischof Rainer Maria Woelki. De Kathedralkirch is de Hedwigskathedraln in Berlin.

## Im Netz
* Hoamseitn vom Erzbistum Berlin
Kirchnprovinz Berlin

De **Kirchnprovinz Berlin** is a Kirchnprovinz, de im Ostn vo Deitschland liegt und Berlin sowie Teile vo Mecklenburg-Vorpomman, Sachsn, Brandnburg, Sachsn-Anhalt und Thüringen umfasst. Da Metropolitansitz is s Erzbistum Berlin, und da Metropolit is foiglich seit 2011 da Erzbischof Rainer Maria Woelki.

## Bistüma

De Kirchnprovinz Berlin umfasst de foignden Bistüma:

* **[[Erzbistum Berlin]] (''Metropolitanbistum'')**
* Bistum Görlitz
* Bistum Dresdn-Meißn
Robert Zollitsch

Da **Robert Zollitsch** (* 9 August 1938 in Filipowa, Jugoslawien *(heit Bački Gračac in [[Serbien]])*) wor vo 2003 bis 2013 da Erzbischof vo Freiburg und vom 18. Feba 2008 bis 12. Meaz 2014 da Vorsitznde vo da Deitschn Bischofskonferenz. Bis 29. Juni 2014 wor a Apostolischer Administrator des Erzbistums Freiburg.

## Beleg
Vorsätze für Maßeinheiten

**Vorsätze fia Maßeinheiten**, aa **Einheitenvoasätze**, *Einheitenpräfixe* oda kuaz *Präfixe* oda *Voasätze* gnennd, san dafia guad, Vuifache oda Teile vu Moßeinheiten z'buiden, um Zoin mit vui Stejna zum vomeiden.

## SI-Präfixe
De *SI-Präfixe* san fia'd Verwendung im Internationalen Einheitensystem (kuaz „SI“) definieate Dezimal-Präfixe. De basian auf Zehnapotenzen mit ganzzoigen Exponenten. Ma unterscheidt – aa wia bei Einheiten – n'Nama und s'Symboi, bloß d'Symboi san international einheitlich.

## Einheitenvorsätze für binäre Vielfache

In d'Datenverarbeitung wean'd SI-Präfixe fia d'Datenmengan (Bits und Bytes) veawendt, aba oft mit ganz andra Bedeitung, nämlich ois Binärpräfix (Vuifache vu 1024, z.&nbsp;B. 210, 220, 230 usw.). Bis heid wean de SI-Präfixe bei Datenmengan je noch Kontext, u.&nbsp;U. je noch betrachtetem Speichermedium, ois Dezimalpräfixe oda Binärpräfixe veawendt, wos bsundas bei hechan Wertn zu erheblichn Obweichungen fiat.

## Beleg
Erzbistum Ljubljana

'S **Erzbistum Ljubljana** (lat.: *Archidioecesis Labacensis*) is a Erzbistum in Slowenien, des seit 2010 unta da Leitung vo Erzbischof Anton Stres steht. De Kathedralkirch is de Nikolauskathedraln in Ljubljana.

## Im Netz
* Hoamseitn vom Erzbistum Ljubljana
Erzbistum Maribor

'S **Erzbistum Maribor** (lat.: *Archidioecesis Mariborensis*) is a Erzbistum in Slowenien, des unta da Leitung vo Erzbischof Marjan Turnšek steht. De Kathedralkirch is de Johanneskathedraln in Maribor.

## Im Netz
* Hoamseitn vom Erzbistum Maribor
Erzbistum Prag

'S **Erzbistum Prag** (lat.: *Archidioecesis Pragensis*) is a Erzbistum in Tschechien, des seit 2010 unta da Leitung vo Erzbischof Dominik Duka steht. De Kathedralkirch is da Veitsdom in Prag.

## Im Netz
* Hoamseitn vom Erzbistum Prag
Erzbistum Olmütz

'S **Erzbistum Olmütz** (lat.: *Archidioecesis Olomucensis*) is a Erzbistum in Tschechien, des seit 1992 unta da Leitung vo Erzbischof Jan Graubner steht. De Kathedralkirch is da Wenzelsdom in Olmütz.

## Im Netz

* Hoamseitn vom Erzbistum Olmütz
Joachim Meisner

Da **Joachim Kardinal Meisner** (* 25. Dezemba 1933 in Breslau; † 5. Juli 2017 in Bad Füssing) woa vo 1989 bis 2014 da Erzbischof vom Erzbistum Köln. Davoa is er seit 1975 Weihbischof in Erfurt und ob 1980 Bischof vom Erzbistum Berlin gwesn. Im Joar 1983 is er zum Kardinal erhobm worn. Am 5. Juli 2017 is a bei aner Urlaubsreisn in Bad Füssing in de frühn Morgnstundn friedlich eigschloffn.

## Im Netz

* Nachruf des Erzbistums Köln
Hans-Josef Becker

Da **Hans-Josef Becker** (* 8. Juni 1948 in Warstein) is seit 2003 da Erzbischof vo Paderborn. Davor is er in diesm Erzbistum seit'm Jahr 2000 aa scho Weihbischof gwesn.

## Beleg
Helly Möslein

**Helly Möslein** (eigentlich **Helen Möslein**, * 4. August 1914 in Wean; † 6. Juli 1998 emdo) woa a österreichische Liadtextarin, Soubrette und Kabarettistin.

De Karriere vau da Möslein is untrennboa mit da Karriere vaum Hermann Leopoldi vabundn gwen. Sie woa sei Lems- und Bühnenpartnarin. De zwa haum si in Amerika 1939 kennagleant. De Helly hod fia eam Texte in englischa Sproch gschriem.

## Lem

De Helly is scho ois klaans Madl mit ian Ötan noch Chicago ausgwaundat. In Amerika woa sie de anzige vau da Famülie, de wos imma Haamweh noch Wean ghobt hod. 1930 is deshoib wieda noch Wean zruck kumma und hod  im Weana Koservatorium via Joa laung Klavia und Gsaung studiat. Wias damit featig woa, hods a Engagement ois Opernsoubrette in Troppau griagt. Iare Ötan woan owa weng da politischen Entwicklung in Eiropa dageng und deshoib is de Helly wieda noch Amerika zruck.

In da USA is de Helly ois Sängarin aktiv gwen, dabei hod sie weanarische und amerikanische Liada gsungen. Anno 1939 is in iam Lem und in iara Karriere zu ana entscheidendn Wende kumma, do hods in New York nämlich in Weana Komponistn und Kabarettistn Hermann Leopoldi kennengleant. Vo do aun san de zwa meistns ois Duo auftretn und haum späda aa gheirat. Duach de Helly haums ois Duo aa englische Liada im Repertoire ghobt. Daduach sans beim amerikanischn Publikum no bessa aunkumma.

## CD

* Erinnerungen an Helly Möslein. Lieder und Duette mit Hermann Leopoldi. Naxos Deutschland GmbH, 2007. EAN:0717281911429

### Inhoid

* Ich war für dich nur eine Episode
* Was du schon tausendmal gehört hast
* La Seine
* Lebe wohl, schlafe süß
* Alois! Schau mich nur einmal freundlich an
* Einen schönen Sonntag
* In Hamburg an der Elbe
* Die Postlerin vom Tegernsee
* In einer Bar in Barcelona
* Küß mich lange, lange, lange
* Goody bye, lieber Jonny
* Am besten hats ein Fixangestellter
* In den kleinen Seitengassen
* A Dirndl und a Steirerg'wand
* In einem kleinen Café in Hernals
* Sie trafen sich wieder in Wien an der Donau
* Ein bißchen Liebe
* Geh wieder einmal zu Fuß durch Wien
* Schnucki, ach Schnucki
* Sing ein bissel weiter
* Die Wirtschaftswunderkinder
* Fahren in einem Fiaker durchs alte verklungene Wien

## Literatua

* Hans Weiss: *In einem kleinen Café in Hernals. Hermann Leopoldi und Helly Möslein. Eine Bildbiographie*. Orac, Wean 1992

## Im Netz

* Biographie und Diskographie
Anton Stres

Da **Anton Stres** (* 15. Dezemba 1942 in Donačka Gora) is vo 2009 bis 2013 da Erzbischof vo Ljubljana gwesn. Davor is er seit 2000 Weihbischof in Maribor und seit 2006 Bischof vo Celje gwesn.

## Beleg
Dom St. Stephan (Passau)

Da **Dom St. Stephan** in Passau is de Kathedralkircha vom Bistum Passau. Des Gebaide in seina heitign barockn Form is vom Joahr 1668 bis 1693 nei afbaut worn, oba scho im 8. Jahrhundat wird a Bischofskircha in diesa Stod urkundlich erwähnt.

## Im Spinnennetz
* Information af da Hoamseitn vom Bistum Passau
Mitsubishi

**Mitsubishi** oda **Mitsubishi** moant:

* A Programm vom Alf Poier, schau Mitsubischi
* A japanische Autofirma, schau Mitsubishi Motors
Werner Thissen

Da **Werner Thissen** (1938 - 2025) is seit 2003 da Erzbischof vo Hamburg. Davor is er scho ab 1999 Weihbischof in Münster gwesn. Außadem is er da Vorsitznde vo da Untakommission Misereor bei da Deitschn Bischofskonferenz.

## Beleg
Rainer Maria Woelki

Da **Rainer Maria Kardinal Woelki** (* 18. August 1956 in Köln-Mülheim) is a remisch-katholischa Theologe und Erzbischof sowia Kardinal vo da remisch-katholischn Kiach. Im Feba 2012 is er zum Kardinal erhobm worn. Seidm 20. Septemba 2014 is er Erzbischof vo Köln. Zuvoa wora vo 2011 bis 2014 Erzbischof vo Berlin und vo 2003 bis 2011 Weihbischof in Köln.

## Beleg
Manhattan

**Manhattan** is a Insl on da Mündung vom *Hudson River* und oana vo fimf Stodbeziak (*Boroughs*) vo da Stod New York. Des Gebiet deckt si mitn **New York County**. Manhattan oans vo de wichtigstn Kommerz-, Finanz- und Kuituazentren vo da USA und vo da gonzn Wejd.

Da Nom "Manhattan" kimmt vo da Sproch vo de Lenape-Indiana und hoasst so vui wia "Insl vo de vuin Higl".

## Eadkund

Manhattan is 21,6 Kilometa long und zwischn 1,3 und 3,7 Kilometa broad.

## Beleg


## Im Netz

* Manhattan bei Wikivoyage
* New Yorker's Guide to Manhattan
Marjan Turnšek

Da **Marjan Turnšek** (* 25. Juli 1955 in Celje) is seit 2011 da Erzbischof vo Maribor. Vo 2006 bis 2009 is'a Bischof vom nei eihgrichtn Bistum Murska Sobota gwesn. Danoch is ea scho Koadjutor vom Bistum Maribor worn.

## Beleg
Erzbistum Luxmburg

Des **Erzbistum Luxmburg** (lat.: *Archidioecesis Luxemburgensis*) is a Erzbistum, des in Luxnbuag liegt und des ganze Land umfasst. Da Erzbischof is seit 2011 da Jean-Claude Hollerich SJ. De Kathedraikirch is de *Kathedrain Unsra Liabm Frau* in Luxnbuag.

## Im Netz
* Hoamseitn vom Erzbistum Luxmburg
Josef Uridil

**Josef Uridil**, Spitznaum "Pepi, da Tank", (* 24. Dezemba 1895 in Wean; † 20. Mai 1962 emdo) woar a österreichischa Fuaßboispüla und Fuaßboitraina. Ea woa ois Stiama ana vau de easchtn großn Fuaßboistars in Österreich, a echta Voiksliebling ohne Starallüren. Ea woa via Moi Masta (1919, 1920, 1921, 1923) und zwa Moi Cupsiega (1919, 1920) mit Rapid. Dazua drei Moi Toaschitznkenig (1919, 1920, 1921). Ois Trena hoda unta ondarem Rumenien bei da WM 1934 betreut.

Da Hermann Leopoldi hod in Uridil duach an populean Schloga a Denkmoi gsetzt: "Heute spielt der Uridil".

## Literatua
* Josef Uridil: *Was ich bin und wie wurde. Die Lebensgeschichte des berühmten Fussballspielers von ihm selbst erzählt.* R. Löwit, Wean 1924.
* Kurt Schauppmeier: *Heute spielt der Uridil.* Regensburg: Schauppmeier 1956.

## Im Netz
* 
* Josef Uridil auf austria-lexikon.at
* Biographie vaum Uridil auf da Netzseitn vau da Stod Wean
Wilhelm vo Ockham

**Wilhelm vo Ockham**, englisch **William of Ockham** oda *Occam* (* um 1285 z Ockham in da Grafschaft Surrey, England; † 9. Aprui 1347 z Minga) wor a franziskanischa, middloitalicha Philosoph, Theolog und kirapolitischa Schriftsteja in da Zeit vo da Spodscholastik. Ea guit ois oana vo de Haptfiguan vo da middloitalichn Philosophie und vo de intellektuelln und politischn Kontroversn im 14. Joarhundat. Bis zan heitign Dog is a bsondas bekannt fia dees methodologische Sporsamkeits-Prinzip "*[[Rasiamessa vom Ockham]]"* ('Occam's razor'), wo aba oft misinterpretiat wead.

Seine politischn Schriftn hod da Ockham, in seine letztn Lebmsjoar, z Minga gschriebm.

## Grundprinzipien
Drei philosophische Grundprinzipien wean vom Ockham konsequent ogwendet:
* Kontingenzprinzip: Ois wos is, is ned notwendi, sondan kontingent (ois wos is, kannt aa andasta sein).
* Widaspruchsprinzip: De aristotelische Fordarung noch Widaspruchsfreiheit (ned nua in da Logik, sondan aa in da Ontologie und Epistemologie).
* Sporsamkeitsprinzip: De Fordarung noch sporsaman Umgang mit theoretischn Onohma („Rasiamessa vom Ockham“).

## Im Netz
* 
* Ockhams ''Dialogus'', hrsg. John Kilcullen u. a. 
* Text vo da Summa logicae 
* 
* 
* 
* Raul Corazzon: The Nominalist Ontology of William of Ockham
* Jan Rommerskirchen (2006): Politik als Wissenschaft bei Wilhelm von Ockham 
* Henrik Homrighausen (2007): Die Legitimation geistlicher Herrschaft im Dialogus Wilhelm von Ockhams 
* Bernhard D. Kanduth (2010): Wilhelm von Ockham. Ein Franziskaner zwischen Politik und Verbreitung von Glaubensvorstellungen.
Brooklyn

**Brooklyn** is oana vo de fimf Stodbezirke (*Boroughs*) vo New York. Da Bezirk liegt im Siidostn vo da Stod am Westend vo *Long Island*. Brooklyn deckt si mitm **Kings County**.

Brooklyn is 1634 vo Holländan ois *Breuckelen* grindt woan, noch da Stod *Breukelen* bei *Utrecht*. Bis 1898 woa des a oagne Stod, donn is af New York eihgmoand woan.

Mit da Zeit hod si da Nom weidaentwikcklt vo Breuckelen, zu Brockland, zu Brocklin, zu Brookline, zu Brookland und schlussendli zu Brooklyn.

## Eadkund

## Im Netz

* Hoamseitn vo Brooklyn
* Tourismus-Seitn
* Brooklyn
* Seitn zua Grindungsgschicht vo Breuckelen

## Beleg
Rechnitz

**Rechnitz** (ungarisch: *Rohonc*, krowodisch: *Rohunac*) is a Moaktgemeinde mit 3119 Einwohnan (Staund 1. Jenna 2016) im Burgnland im Bezirk Owawart in Österreich.

Rechnitz liegt direkt aun da Grenz zu Ungarn in da Nachn vau *Szombathely* (Steinamanger), aum Südhaung vaum Günser Gebiage, am Fuaß vaum Gschriebmstaa (884 m hoch). A müds Klima büdt a guade Voraussetzung fia Ockabau, Wein- und Obstbau.

## Gschicht

Des Gebiet woa scho um uma 500 v. Kr. vau de Kötn bsiedlt. No bedeitenda san de Funde aus da Remazeit: a Teu vau ana remischn Wossaleitung, remische Grobstettn und meah.

In da Zeit vau da Vökawaundarung woa de Region a Duachgaungsgebiet, wos imma wieda Vawüstungen zua Foige ghobt hod. Geng End vom 6. Joahundad haum Slawn de Siedlung Orechovca gründt, des wos so vü wia „Nusswäudl“ (dt. Nusshain) haßt. Aus dem Nauman haum boarische Siedla "Rechnitz" gmochd.

Anno 1260 is Rechnitz zum easchtn Moi urkundlich eawähnt wuan ois *Ruhoncz*. Im 13. Joahundat is aa des Schloss Rechnitz bzw. Schloss Batthyány baut wuan. Es woa joahundatelaung im Besitz vau da Famülie Batthyány, is heit owa nua no a Ruine. Untam Schutz vau dem Schloss hod si Rechnitz guad entwicklt und is anno 1348 Moaktgemeinde wuan. Mit da Zeit san de Batthyány zum wichtigstn Odlsgschlecht vau da gaunzn Region wuan und Rechnitz hods so zu ana eignständign Heaschoft brocht.

Rechnitz hod a jidische Gemeinde ghobt, de wos woascheinlich scho im 15. Joahundat entstaundn is. Anno 1649 wiad a Synagogn gnennt. In da Mittn vaum 19. Joahundat haum in Rechnitz 859 Judn glebt. Mitn wiatschoftlichn Niedagaung vau Rechnitz ob n End vaum 19. Joahundat is de Aunzoi vau de Judn stoak zruckgaunga. 1932 hods no 145 gem. Anno 1938 san olle vableibendn Judn vau de Nazis aus Rechnitz noch Jugoslawien obtransportiat wuan. Im Meaz 1945 san in Rechnitz 200 ungarisch-jidische Zwaungsorwata vau de Nazis duach Gnickschuss massakriat wuan. Heit eainnat nimma vü aun de jidische Gschicht vau Rechnitz, blos a "Judngossn", da jidische Friedhof und s Maunmoi Kreizstodl zua Eainnarung auns Rechnitza Massaka.

## Prominenz

*in Rechnitz gebuan*

* Karl Josef Batthyány (1697–1772), General und Födmarschall
* Gustav Pick (1832–1921), Musika und Komponist vau Weanaliadan (z. B. Fiakaliad)
* Christian Kolonovits (* 1952), Komponist und Dirigent

*in Rechnitz gstuam*

* Ferenc Faludi (1704–1779), ungarischa Dichta

## Beleg



## Im Netz

* Netzseitn vau Rechnitz

* ''Naturpark Geschriebenstein-Irottkö''
* FAZ: ''Rechnitz: Das Dorf der alten Dame'' (Ausgob vom 2.&nbsp;Novemba 2007)
Rasiamessa vom Hanlon

Dees **Rasiamessa vom Hanlon** (englisch: *Hanlon’s Razor*) is a Lebmsweisheit, de wo a Aussog iba an woarscheinlichstn Grund fia menschlichs Fejvahoidn mochd.

Dees Rasiamessa vom Hanlon ko ma eppa zwischn am Gesetz vom Murphy und am Rasiamessa vom Ockham einordna.
 
Wea da Uaheba von am Spruch is, is ned kloar. Es wead oft gsogt, dass a Robert J. Hanlon an Spruch fias Buach *Murphy's Law Book Two, More Reasons Why Things Go Wrong*. eingschickt hed.

## Vagleichbore Sprich

Oft in Einstein zuagschriebm (oba vamutle apokryph):

Da Schiller schreibt in da Jungfrau vo Orléans (song losstas am englischn Fejdherrn John Talbot):

## Im Netz
* Hanlon’s Razor im Jargon File

## Beleg
Jan Graubner

Da **Jan Graubner** (* 29. August 1948 in Brünn (tschech.: *Brno*)) is seit 1992 da Erzbischof vo Olmütz. Davor is er in Olmütz aa scho zwoa Jahr lang Weihbischof gwesn.

## Beleg
Dominik Duka

Da **Dominik Kardinal Duka [[Dominikanaordn|OP]]** (* 26. Aprui 1943 in *Königgrätz* (tschech.: *Hradec Králové*)) is seit 2010 da Erzbischof vo Prag. Davor is er seit 1998 Bischof vo Königgrätz gwesn. Er is außadem Mitglied vom Dominikanaordn.

## Beleg
Rasiamessa vom Ockham

S **Rasiamessa vom Ockham** (englisch: *Occam's razor*) is a Prinzip in da Philosophie, wo am Franziskana Mench Wilhelm vo Ockham zuagschriebm wead. Es sogt, dass wen da oanzige Untaschied zwischn zwoa Eaklearunga de Komplexitet is, nacha wa dees oafoche fia gwehnli s bessare. Andasta ausdruckt, je meara Onohma (Hypothesn) wosd brauchst, desto unwoarscheins is de Eaklearung. S Prinzip wead heit no in da Wissnschoftstheorie und in da wissnschoftlichn Methodik oogwendd.

S „Rasiamessa“ muass ma ois Metapha vasteh: De oafochste und zglei passadste Eaklearung muass ma vorziagn, olle andan wia mit am Rasiamessa obschneidn.

## Schau aa
* Rasiamessa vom Hanlon
* KISS-Prinzip

## Literatua
* Wolfgang Hübener: *Ockham’s Razor not Mysterious*. In: *Archiv für Begriffsgeschichte 27*. 1983, S. 73–92 (grundlegende begriffsgeschichtliche Studie; belegt die 'Erfindung' des Ausdrucks in der frühneuzeitlichen Philosophiegeschichtsschreibung)
* H. J. Cloeren: Art. *Ockham’s razor*. In: J. Ritter, K. Gründer, G. Gabriel (Hg.): *Historisches Wörterbuch der Philosophie*. Bd. 6, 1984, Sp. 1094-1096 (berücksichtigt aber nicht die substantiellen frühneuzeitlichen Belegstellen bei Hübener 1983).
* Armand A. Maurer: *Ockham’s razor and Chatton's anti-razor*. 1984.
* Armand A. Maurer: *Ockham’s razor and dialectical reasoning*. In: *Medieval studies*. 58/1996. S. 49–56.
* Phil Mole: *Ockham's Razor cuts both ways: The Uses and Abuses of Simplicity in Scientific Theories*. In: *Skeptic*, 1/10. S. 40–47.

## Im Netz
* Ockham's razor - engl.
* What is Occam's Razor? - engl.
KISS-Prinzip

Dees **KISS-Prinzip** sogt, dass ma a meglichst oafoche Lesung fiar a Problem suacha soit. Da Nama KISS is a Akronym und ko vaschiedane Bedeitunga hom.

Vawandt dazua is de Grundaussog vom Rasiamessa vom Ockham.

:

## Im Netz
*Kiss Principle
Staten Island

**Staten Island** is a Insl on da Ostküstn vo da USA.

De Insl is a Beziak *(Borough)* vo da Stod New York und gleizeiti s **Richmond County** vom Bundesstoot New York.

Da Nom kimmt vom Holländischn *Staaten Eylandt*. *Staaten Generaal* („Generalstaaten“) woa de Bezeichnung vo am Voalaifa-Stoot vom heitign Holland und de Insl hod zua domolign holländischn Kolonie "Nieuw Amsterdam" in "Nieuw Nederland" gheat.

## Eadkund

Staten Island liegt sidwestl vo da Insl Manhattan und westli vom Stodtei Brooklyn auf Long Island. Mit Brooklyn is Staten Island iwa de Verazano-Narrows-Bruckn vabundn, fia de wo ma Maut zoin muass. Zwischn Staten Island und Manhatten gibts an kostnlosn Feavakea, wo jeds Joa 20 Milliona Leit transportiat wean. Da hexte Punkt vo da Insl is da *Todt Higl* ('Todt Hill'), dea wo aa da hexte Punkt vo da Stod New York is.

## Beleg


## Im Netz

* Staten Island USA
Queens

**Queens** is flächnmäßi da gresste vo de fimf Stodbezirk ('Boroughs') vo da Stod New York in da USA. Queens liegt im Westn vo da Insl Long Island und deckt si mitn **Queens County**.

## Eadkund

Staten Island liegt sidwestl vo da Insl Manhattan und westli vom Stodtei Brooklyn auf Long Island. Mit Brooklyn is Staten Island iwa de Verazano-Narrows-Bruckn vabundn, fia de wo ma Maut zoin muass. Zwischn Staten Island und Manhatten gibts an kostnlosn Feavakea. Da hexte Punkt vo da Insl is da *Todt Higl* ('Todt Hill'), dea wo aa da hexte Punkt vo da Stod New York is.

## Gschicht

Queens is 1683 grindt woan, wia de englische Kolonie New York in Countys einteit woan is. Anno 1898 is in de Stod New York eingmoandt woan. Ausm estlichn Tei vom oidn Queens County is 1898 s neie Nassau County buidt woan, wei de Einwohna vo dem Tei vo Queens geng de Eingmoandung af de Stod New York gstimmt hom.

## Sengswiadigkeitn

* Art Center
* Hall of Science
* John F. Kennedy Airport
* LaGuardia Airport
* Queensboro Bridge
* Socrates Sculpture Park

### Park

* Flushing-Meadows-Park

## Beleg


## Im Netz

* Queens (Touristik-Auskunft in deutscher Sprache)
Ferenc Faludi

**Ferenc Faludi**, aa **Franz Faludi**, (* 11. Aprü 1704 in Güssing, Komitat Eisenburg; † 18. Dezemba 1779 in Rechnitz, ung. Rohonc) woar a ungarischa Dichda und Geleata.

Noch seim Studium in Güns (ungar. Kőszeg) is a Jesuit wuan. Späda is a Universitätsprofessor in Graz, Linz und Wean gwen. Noch da Auflesung vaum Jesuitnordn 1773 is a noch Rechnitz zong, wo ra 1778 gstuam is.

Da Faludi hod si stoak aun da Voikssproch orientiat und hod Liada, Ekologe und a jesuitisches Trauaspü („Konstantin Porphyrogennetos“) gschriem. Ea güt ois stülistischa Innovator vau da ungarischn Sproch.

## Auszeichnung
* S *Faluditoi* im Naturpark Gschriebmstaa-Irottkö ba Rechnitz is noch eam so gnennt.
* In da Faludigossn in Güssing gibts a Gedenktofe.

## Beleg


## Literatua
* *Ferenc Faludis literarische Bedeutung*. In: *Burgenländische Heimatblätter*. Nr. 41/4, Festausgabe Ferenc Faludi 1704–1779. Amt der Burgenländischen Landesregierung, Landesarchiv-Landesbibliothek und Landesmuseum, Eisenstod.
* Franz Probst: *Franz Faludi, Dichter zwischen Barock und Aufklärung, Mittler zwischen Europa und Ungarn*. In: *Franz Faludi, Gedichte*. (ungarisch/deutsch). Edition Roetzer, Eisenstod 1979.
* Paul Wimmer: *Faludis Gedichte, Literatur und Kritik*. 1981.
* Eintrag in Constantin von Wurzbach: Biographisches Lexikon des Kaiserthums Oesterreich, Bd. 4, Wean 1858, S. 141f.

## Im Netz
* Gedichtsaumlung in ungarischa Sproch
* "Neckendes Lied" vom Ferenc Faludi
Real Club Deportivo Carabanchel

**Real Club Deportivo Carabanchel** is a Fuaßboivarein aus Madrid in Spanien. Noch Real Madrid and Atlético Madrid is s da drittejtaste Fuaßboiclub aus da Hauptstod.

De hächste Spuiklass, de wo s je eareicht hom, wor de zwoate spanische Division.

## Im Netz
* Hoamseitn
Soizburga Dom

Da **Soizburga Dom** is de Kathedralkirch vom Erzbistum Soizburg. Da Dom is in seina heitign barockn Form im 17. Joarhundat baut worn und am Heilign Rupert und am Heiligen Virgil gweiht.

Da Dom hod a Läng vo 101 m, s Querschiff hod 69 m. De Heh vom Turm is 81 m, de Kuppeheh 71 m und de Heh vom Haptschiff 32 m.

Im Soizburga Dom is u. a. da Mozart tauft worn.

## Galerie

Datei:Cathedral of Salzburg.jpg|Da Soizburga Dom vo da Festung Hohensoizburg aus gseng
Datei:Salzburg_cathedral_frontview01.jpg|Westfassade
Datei:Cathedral of Salzburg (interior view of the dome).jpg|Innenosicht vo da Kuppe
Datei:Cathedral of Salzburg (interior) - detail.jpg|Decke in ana Seitnkapejn
Datei:Dom_Salzburg.jpg|Innenosicht gen Osten


## Literatua
* Franz Fuhrmann: *Salzburger Dom.* 18. Auflog. Christliche Kunststätten Österreichs, Nr. 4. St. Peter, Soizburg 1999.
* Ferdinand Grell: *Das Salzburger Dombüchlein – zum 350-jährigen Bestand des Doms, geweiht von Paris Lodron am 25. Septemba 1628.* Verlag der Salzburger Druckerei, Soizburg 1978, ISBN 3-85338-125-1.
* Johannes Neuhardt: *Der Dom zu Salzburg: offizieller Führer des Domkapitels.* Fotos: Kurt Gramer. 2. Auflage. Große Kunstführer, Nr. 78. Schnell & Steiner, Regnschburg 1998, ISBN 3-7954-1139-4.

## Im Netz
* Hoamseitn vom Soizburga Dom
Long Island

**Long Island** (boarisch: *Longe Insl*) is a Insl, de wo zum US-Bundesstoot New York gheat. Sie liegt on da Ostküste vo Noadamerika und is ebba 190&nbsp;km long und 20 bis 31&nbsp;km broad. De Fläch is 3.566&nbsp;km2, wo ebba da Fläch vo *Mallorca* hod.

## Log

De Insl geht vo de Häfn vo da Stod New York in an Atlantik eine. Im Noadn liegt da Long-Island-Sund (Long Island Sound), dea wo de Insl vo *Connecticut* und *Rhode Island* trennt. Im Sidn liegn de Great South Bay und die Jamaica Bay und a boa kloanare Insln.

Long Island is vo Westn noch Ostn in via Countys aufteit. De zwoa Countys im Westen, Kings County om Westend und Queens Counta glei estli davo, san mit de New Yorker Stodtei Brooklyn und Queens identisch. Estli davo keman Nassau County und Suffolk County. De Einwohna vo da Stod New York song fia gwehnli nua Long Island zu dena Tei vo da Insl, de wo außahoib vo da Stod liegn.

## Wohnsitz fia Promis und Supareiche

De Noadküstn vo da Insl vo Sands Point und Glen Cove, iwa Oyster Bay auf Huntington Bay guit seit de 1910a Joa ois "Gold Coast", wei do vui Millionäre vo New York eanare Villen bzw. Paläste hom. Da Schriftstella F. Scott Fitzgerald hod in seim Roman "The Great Gatsby" hod dem Tei vo Long Island a literarisches Denkmoi gsetzt.

## Reservate

Im Suffolk County gibt zwoa Reservate fia Indiana, de *Poospatuck Reservation* und de *Shinnecock Reservation*.

## Long Island Galerie


File:Portjeffersonferry.JPG|Port Jefferson Ferry
File:Watch_Hill_Boardwalk.jpg|Barrier Islands Boardwalk
File:OLD FIELD LIGHTHOUSE 1 150 500.jpg|Old Field Lighthouse
File:Mouth of the Nissequogue River at Long Island Sound.jpg|Nissequogue River State Park
File:North_Fork_-_Vineyards_03.jpg|Long Island Weingeatn
File:Stony Brook Harbor.jpg| Stony Brook, New York
File:La2-brooklynbridge.jpg|The Brooklyn Bridge
File:Aerial view of Orient, Long Island, 2009-03-04.jpg|Orient Point
File:US Navy 050222-N-0020T-016 Boatswain's Mate 3rd Class Marcus Allen performs flag folding honors for a funeral service held at the Calverton National Cemetery in Long Island, N.Y.jpg|Calverton National Cemetery


## Im Netz

* Hoamseitn vo Long Island
Südtiroler Volkspartei

Die **Südtiroler Volkspartei** (**SVP**) isch di greaste Südtiroler Partei, si hot momentan di absolute Mehrheit in Londtog. Dr Londeshaupmonn fa Südtirol, dr Arno Kompatscher, gheart zu der Partei. Sie wert oft als Sommlpartei pezeichnt, weil in ihr vrschiedne politische Richtungen Plotz fintn.

## Literatua

* Anton Holzer: *Die Südtiroler Volkspartei*.  Kulturverlag, Thaur/Tirol 1991, ISBN 3-85395-157-0.
* Joachim Goller: *Die Brixner Richtungen. Die Südtiroler Volkspartei, das katholische Lager und der Klerus*.  Studienverlag, Innschbruck 2008, ISBN 978-3-7065-4230-2.

## Im Netz

* https://web.archive.org/web/20081010172057/http://www.svpartei.org/de
* https://web.archive.org/web/20190131062615/http://www.60jahre-svp.org/
* https://web.archive.org/web/20170904164324/http://www.silvius-magnago-akademie.org/
* Junge Generation der SVP https://web.archive.org/web/20081205155143/http://www.jg.svpartei.org/

## Beleg
Engl

**Engl** kånn sein:

* In der Religión a Vermittler zwischn Gótt unt Méntsch: Engl (Religión)
* A Vórnåmen, Kurzfórm va Engelbert (Engelbrecht)
* A Schreibnåmen
Gamper

**Gamper** isch a Sidtiróler Schreibnamen, unt in dén Lånt oaner va die haifigstn (guat 1800 Persónen in Jåhr 2004). Er geaht létzlich af Lateinisch: *campus* (Feld) zrugg unt gheart insófern zu die Wóhnståttnamen. Der Nåmen Comper (eher seltn) isch wåhrscheinlich an italianisiĕrte Form dervón, man sågg nämlich in Dialekt óft Ggåmper fir Gamper.

Nåmensträger:

* Michael Gamper, Kanónikus, Widerståntskémpfer
* Rudi Gamper, Sprecher, Programmgestålter unt Koordinator pan Rai Sender Bozen
Stony Brook

**Stony Brook** is a Ort (*unincorporated hamlet*) am Noadufa vo Long Island im US-Bundesstoot New York. Ea hod 13.740 Eihwohna (2010). Bekonnt is Stony Brook voa oim fia de State University of New York at Stony Brook ('Stootliche Universität vo New York z Stony Brook'). Stony Brook gheat zua Stod Brookhaven.

## Eadkund

Stony Brook hod a Fläch vo 15,4&nbsp;km², davo 15,0&nbsp;km² Lond- und 0,4&nbsp;km² Wossafläch. Da *Stony Brook Harbor* is a sumpfige Bucht vom Long-Island-Sund (Long Island Sound). Do liegt aa de Insl *Youngs Island* und da kloana städtische Strond *Sand Street Beach*.

## Gschicht

Im Gebiet vom heitign Stony Brook hom voa da eiropäischn Besiedlung de Setalcott-Indiana glebt. Da Gegend homs en Nom *Wopowog* (Lond on de Wossaenga) gem ghobt.

Anno 1660 hods de easchte eiropäische Siedlung gem, de wo 1685 zum easchtn Moi urkundli eawähnt worn is.

1884 is da Noma vo "Stoney Brook in" "Stony Brook" gändat worn.

Um de Joahundatwende woa Stony Brook zeitweis a beliabta Tourismusort. Wia des wieda voabei woa, hom de Bewohna voa oim vom Fiischfong glebt.

1939 hod da Gschäftsmo Ward Melville aus Stony Brook a Entwicklungsprogramm fia Stony Brook ins Lem gruafa. Seitdem is mid Stony Brook wieda beagauf gonga. Da Ort hod a neies Zentrum eahoidn, und zwoa im amerikanischen Baustui vom 19. Joahundat. 1957 is de Universität grindt woan und 1962 auf a Grundstick in Stony Brook umzong, des wo da Melville gspendet hod. De Universität is etz da domniarende Faktor in da Gegend.

## Vakea

Stony Brook liegt on da *New York State Route 25A*.

Es gibt aa a Station vo da LIRR (sog „L-I-double-R“; Obkiazung fia Long Island Rail Road). Da Hoitepunkt liegt zwischn Port Jefferson und Penn Station.

## Sengswiadigkeitn

* de Universität vo Stony Brook
* s Long Island Museum of American Art, History, and Carriages
* de Grist Mill a Wosamih vo 1751 (a lebendigs Museum, de Mui wead betriem)
* da Stony Brook Harbor, de Bucht vo Stony Brook
* de St. James Chapel
* da West Meadow Beach Historic District
* s William Sidney Mount House, s ehemolige Wohnhaus vom Mola William Sidney Mount

## Galerie

Image:Stony Brook Harbor.jpg|De Bucht vo Stony Brook
Image:Stony Brook Grist Mill.jpg|De *Grist Mill* (Grist-Mui)
Image:Stony Brook Pond-2.jpg|Da Teich vo da Mui
File:Long Island Museum of American Art, History, and Carriages.png|Long Island Museum of American Art, History, and Carriages


## Berihmtheitn

* George Booth: *New Yorker* Cartoonist
* Kevin James: Komika, Schauspuija, Synchronsprecha und Drehbuchautor (Doug Heffernan in da Sitcom King of Queens)
* Karsh Kale: Musika, Produzent, Komponist vo indischa Musi 
* Michael Kimmel: Soziologe, Dozent on da Stony Brook Universität, Hrsg. vom *Journal International Encyclopedia of Men and Masculinities*.
* Stan Lee: Superhäidncomics, u. a. Spider-Man
* John Petrucci: Gitarrist, u. a. *Dream Theater*
* R.A. The Rugged Man: Hip-Hop
* Dee Snider: Sänga, Frontmo vo *Twisted Sister* (Heavy Metal)

## Im Netz

* Newsday.com Gschicht vo Stony Brook
* Stony Brook University
* Stony Brook Information
Petrus Canisius

Da **Petrus Canisius**, eingtlich **Pieter Kanijs** (* 8. Mai 1521 in Nimwegen, Niedalandn; † 21. Dezember 1597 in Freiburg, Schweiz), is a Heiliga, da zum Jesuitnordn ghert hot. Bsondas wichtig is er ois Verfassa vo verschiednen theologischn Schriftn und für de Förderung und Modernisierung vom katholischn Bildungswesn. Zu seine bedeitsamstn Werkn ghern de drei Katechismen, in dene er de katholischn Glaubmslehrn afgschriem und erläutert hot.

## Beleg
Rupert Mayer

Da **Rupert Mayer [[Jesuitnordn|SJ]]** (* 23. Jenna 1876 in Stuagart; † 1. Novemba 1945 z Minga) is a Jesuitnpriesta gwesn. Währnd da Herrschaft vom Nationalsozialismus in Deitschland is a fia sein Widastand gegn de nationalsozialistische Politik mehrmois ins Gfängnis und aa ins KZ Sachsnhausn kumma.

Im Joar 1987 is a vom Papst Johannes Paul II. mit Edith Stein zamm seliggsprocha worn.

## Beleg